ଭୁବନେଶ୍ୱର, ଅଗଷ୍ଟ ୨୨(ଲୋକାଲ ୱାୟାର): ଜୟ ଗଣେଶ ଜୟ ଗଣେଶ ଜୟ । ମାତା ଜାକୀ ପାର୍ବତୀ ପିତା ମହାଦେବା । ମଙ୍ଗଲ ମୂର୍ତ୍ତି ମୋରିଆ ।
ଗଣପତି ବାପା ମୋରିଆ । ସବୁଠି ଆଜି ଗଜାନନ ବିରାଜମାନ କରିଥିଲାବେଳେ ମହାପ୍ରଭୁ ଆଦ୍ୟ ଅଗ୍ରପୂଜ୍ୟ ଗଜାନନଙ୍କୁ ପୂଜା କରିଛନ୍ତି ଓଡିଆ ସେଲିବ୍ରିଟିମାନେ ।
ଅଭିନେତ୍ରୀ ଝିଲିକଙ୍କଠୁ ଆରମ୍ଭ କରି ଅଭିନେତ୍ରୀ ବର୍ଷା, ଭୂମିକା ଦାଶ, ଅର୍ଚ୍ଚିତା ମହାନ୍ତି, ନିହାରିକା ଦାଶ, ମନସ୍ୱିନୀ ପତି, ଲିପ୍ସା ମିଶ୍ର, ଛନ୍ଦିତା ପାଢ଼ୀ, ପୁପୁଲ୍ ଭୂୟାଁ, ଅଭିନେତା ଦୀପକ କୁମାର, ସ୍ୱରାଜ, ଅଶ୍ୱିନୀ ତ୍ରିପାଠୀ, ଲିକୁନ ଚୌଧୁରୀ, ଓଲିଉଡ ଯୋଡ଼ି ମଣ୍ଟୁ-ଅନୀଶା ପ୍ରମୁଖ ଗଣେଶଙ୍କ ପୂଜା କରିଛନ୍ତି ।
ପରିବାର ସହ ଘରେ ରହି ପ୍ରତି ସେଲିବ୍ରିଟି ପୂଜା କରିଛନ୍ତି । ଝିଲିକ୍ ପତି ତଥା ବିଧାୟକ ପ୍ରୀତିରଞ୍ଜନ ଘଡ଼େଇଙ୍କ ସହ ଘରେ ପୂଜା କରିଥିଲାବେଳେ ଲୋକପ୍ରିୟ ଟେଲି ଅଭିନେତା ଲିକୁନ ଚୌଧୁରୀ ପୁଅ ଓ ପତ୍ନୀଙ୍କ ସହ ଘରେ ପୂଜାର୍ଚ୍ଚନା କରିଛନ୍ତି ।
ସେହିପରି କଣ୍ଠଶିଳ୍ପୀ ଅନ୍ତରା ଚକ୍ରବର୍ତ୍ତୀ, ଅନନ୍ୟା ଶ୍ରୀତମ୍ ନନ୍ଦ, ଅସୀମା ପଣ୍ଡା ପ୍ରମୁଖ ଗଣେଶ ପୂଜା କରି ଫ୍ୟାନ୍ସମାନଙ୍କୁ ଗଣେଶ ଚତୁର୍ଥୀର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
ମହାମାରୀ କରୋନାରୁ ବିଶ୍ୱକୁ ଊଦ୍ଧାର କରିବା ପାଇଁ ଭଗବାନଙ୍କ ନିକଟରେ ପ୍ରାର୍ଥନା କରିଛନ୍ତି । କିଛି କଳାକାର ସୋସିଆଲ୍ ମିଡିଆରେ ଭିଡିଓ ଏବଂ ଫଟୋ ଜାରି କରି ଘରେ ରହିବାକୁ ଫ୍ୟାନ୍ସମାନଙ୍କୁ ନିବେଦନ କରିଛନ୍ତି ।
